Опероса оперски фестивал во Црна Гора на Канли Кула, во Херцег Нови.
**Опероса** — фестивал на оперска и класична музика, кој се одржува секое лето. Фестивалот е посветен пред сѐ на оперското творештво, меѓутоа се изведуваат и оркестарски, камерни, солистички и пејачки рецитали. Овој фестивал се одржува во неколку земји: Бугарија, Србија и Црна Гора, а главното претставништво се наоѓа во Белград. Фестивалот Опероса опера во Црна Гора се одржува од 2014 година.

Историја
--------

Фестивалот Опероса е основан 2006 година од финската мецосопранистка Кетрин Хатаја. Првиот фестивал на отворено бил одржан во бугарскиот замок Евксиноград до Варна, со изведување на операта *Дон Џовани* од Волфганг Амадеус Моцарт. Следниот фестивал бил одржан во Народниот театар *Иван Вазов* во Софија. Во 2009 и 2010 година фестивалот бил повторно одржан во Евксиноград, овој пат со изведба на оперите *Човечки глас* од Франсис Пуланк и Ромео и Јулија од Шарл Гуно.

Во 2011 година, Опероса за првпат била одржана во Белград, во Домот на младината, и ова било прво изведување на оперско дело во овој културен центар. Цела 2012 година била посветена на барокната опера, одржани се и работилници, мајсторски курсеви, а во Коларчевиот народен универзитет, во Белград, и во просторот Бетахаус, во Софија, било изведено делото Пимпиноне на Георг Филип Телеман. Во Херцег Нови, на *Вечерите на културата* учествувала и Опероса во 2013 година. Во септември 2014 година во Црна Гора била изведена првата голема интернационална оперска продукција на операта Ромео и Јулија од Шарл Гуно.

Во 2015 година, Опероса се претставила на публиката во Херцег Нови со изведба на операта *Така прават сите* од Моцарт, на отворената сцена на тврдината Канли Кула. Освен на Канли Кула, фестивалот се одржувал и на Форте Маре и во стариот град. Образовниот програм на Опероса Академијата започнал во 2012 година со соодветни активности во Бугарија, Србија, и Црна Гора. Опероса Академијата дава можности за уметничка надоградба во тек на цела година, со одржување на мајсторски курсеви, работилници, предавања и помали студиски продукции. Со доделување на награди и стипендии, Опероса ги поддржува младите и талентирани уметници.

Опероса е член на здружението на европските оперски академии, и на тој начин таа соработува и разменува млади таленти со познатите и признати европски оперски фестивали. Во ова здружение членови се: Aix-en-Provence Festival, Queen Elisabeth Music Chapel, Aldeburgh Music, Helsinki Festival, La Monnaie, Dutch National Opera, Calouste Gulbenkian Foundation и други.

Од 2017 година на Опероса фондацијата и било одобрено кофинансирање за проект програмата за култура *Креативна Европа*. Со проектот Young@Opera (Млади во опера), кој Опероса го создала во соработка со партнерите: општина Херцег Нови и Коларчев народен универзитет од Белград, биле претставени музички дела низ Србија, Бугарија и Црна Гора.

Уметници
--------

Уметници кои соработуваат со Опероса се: мецосопран Џенифер Лармор, сопран Дарина Такова, алт Маријана Мијановиќ, мецосопран Кетрин Хатаја, сценски дизајнер Џејми Вартан, режисер Џон Ла Бушардиер, режисер Мартин Лојд-Еванс, сценограф и режисер Тим Хопкинс, режисер Сет Јора, сценограф и дизајнер на светло Сајмон Кордер, чембалист и оргулаш Џереми Џозеф, Маестро Ералдо Салмиери, маестро Предраг Госта, сценограф Доменико Франки, Софиска филхармонија, Камерниот оркестар од Варна и Црногорскиот симфониски оркестар.

Претходни продукции
-------------------

* 2007: Дон Хуан, В. А. Моцарт, Евксиноград, Варна, Бугарија
* 2008: Опера и балет Арабеска, Национален театар Иван Вазов, Софија, Бугарија
* 2009: Човечки глас: Френсис Пуланк, Евксиноград , Варна, Бугарија
* 2010: Ромео и Јулија Шарл Гуно, Евксиноград, Варна, Бугарија
* 2011: Човечки глас: Френсис, Пуланк, Младински центар, Белград, Србија
* 2012: Пимпиноне Георг Филип Телеман, Коларчев народен универзитет, Белград, Србија
* 2012: Пимпиноне Георг Филип Телеман, Бетахаус, Софија, Бугарија
* 2013: Човечки глас: Френсис Пуланк, Вечери на културата, Херцег Нови, Црна Гора
* 2014: Ромео и Јулија Шарл Гуно, Тиват, Црна Гора
* 2015:Така прават сите В.А. Моцарт, Канли Кула Херцег Нови, Црна Гора
* 2015: Аптекар, Јозеф Хајдн, Студентски културен центар Белград, Србија
* 2016 Година: Пепелашка Џоакино Росини, Канли Кула, Херцег Нови, Црна Гора
* 2017: Лоланта Петар Чајковски, Канли Кула Херцег Нови, Црна Гора
* 2018: Кармен Жорж Бизе, Канли Кула Херцег Нови, Црна Гора
* 2019: „Be My Superstar" – Современа трагедија на Шимон Восечек и Александра Лакроа по текст на Јан Вербург (Парк Дворана, Херцег Нови, Црна Гора)
* 2019: „Сон во летна ноќ" на Феликс Менделсон Бартолди (Канли Кула, Херцег Нови, Црна Гора)

Други медиуми
-------------

Во 2007 година Опероса го издала ЦД дискот наречен *Монистра*, во соработка со издавачката куќа Orpheus Музика. На дискот се снимени делата на Моцарт, Росини, Хендл, Вивалди и Качини во изведба на Филхармонијата од Софија, на чело со диригентот Најден Тодоров и солисти: мецосопранот Кетрин Хатаја, гитаристот Росен Балкански и Магдалена Василева на чембало.

Поврзано
--------

* Варна

Наводи
------

1. ↑  „Операта като модерен бизнес проект".
2. ↑  „Don Giovanni". *www.operosa.org*. Посетено на 2019-04-14.
3. ↑  news.bg (2007-06-23). „"Дон Жуан" открива "Опероса Евксиноград"". *News.bg* (бугарски). Посетено на 2019-04-14.
4. ↑  „Звезда от Ла Скала идва за "Опероса" - trud.bg". *web.archive.org*. 2015-06-23. Архивирано од изворникот на 2015-06-23. Посетено на 2019-04-14.CS1-одржување: бот: непознат статус на изворната URL (link)
5. ↑  „Опероса 2009 в Евксиноград ще претстави "Човешкият глас" от Франсис Пуленк". *bnr.bg* (бугарски). Посетено на 2019-04-14.
6. ↑  „Рада Носикова - изгряващото слънце на Опероса | ViewSofia". *www.viewsofia.com* (бугарски). Посетено на 2019-04-14.
7. ↑  „Представят "Ромео и Жулиета" на оперния фестивал "Опероса"". *Varna24.bg* (бугарски). 2010-04-28. Посетено на 2019-04-14.
8. ↑  „"Опероса" подготвя четвърти сезон на фестивала в Евксиноград". *old.sliven-news.com*. Архивирано од изворникот на 2019-03-27. Посетено на 2019-04-14.
9. ↑  „Откриват четвъртия сезон на оперния фестивал „Опероса" в двореца "Евксиноград" край Варна". *www.moreto.net*. Посетено на 2019-04-14.
10. ↑  rtcg.me. „Kultura". *RTCG - Radio Televizija Crne Gore - Nacionalni javni servis* (Montenegrin). Посетено на 2019-04-14.
11. ↑  „Savremeni ,,Romeo i Julija"". *Zrcalo* (англиски). 2014-09-19. Посетено на 2019-04-14.
12. ↑  „Mocartov spektakl u Kanli Kuli 22. avgusta". *www.novosti.rs* (српски). Посетено на 2019-04-14.
13. ↑  „Mocartova opera "Cosi fan Tutte" na Kanli kuli - Kolektiv.me". *web.archive.org*. 2015-12-22. Архивирано од изворникот на 2015-12-22. Посетено на 2019-04-14.CS1-одржување: бот: непознат статус на изворната URL (link)
14. ↑  „Ópera. Um mestre e oito alunos numa semana de afinações". *ionline* (португалски). Посетено на 2019-04-14.[*мртва врска*]
15. ↑  „ОРФЕЙ МЮЗИК ::: Каталог » Katherine Haataja - Perle". *www.orpheus-music.com*. Посетено на 2019-04-14.

Надворешни врски
----------------

* www.operosa.org